als_Latn dik_Latn sag_Latn
20 shkurt 2015
Fjala e hapjes u mbajt nga komandanti i batalionit të Forcave Speciale, nënkolonel Qazim Hoxha i cili vlerësoi lart kontributin, përkushtimin, heroizmin dhe shpirtin e madh të sakrificës së Kapiten Voglit.
Më pas, fjalën e mori Ministrja e Mbrojtjes znj. Mimi Kodheli. Në fjalën e saj znj. Kodheli, do ta vlerësonte veprën e dëshmorit e atdheut Kapiten Feti Vogli, si një burim frymëzimi dhe krenarie për Forcat e Armatosura në përgjithësi dhe për Batalionin e Forcave Speciale, në veçanti.
Pas dëgjimit të këngës kushtuar heroit Kapiten Vogli, të pranishmit mbajtën një minutë heshtje në respekt të kujtimit të tij.
Ceremonia vazhdoi me vendosjen e kurorave me lule nga të pranishmit pranë bustit të Dëshmorit të Atdheut, në nderim të sakrificës së tij, tre vjet më parë në Afganistanin e largët.
Po gjatë ditës së sotme, nga efektivi i Batalionit të Forcave Speciale, u kryen homazhe edhe në Varrezat e Dëshmorëve të Atdheut, aty ku prehet përjetësisht Kapiteni Feti Vogli, por që në mendjet dhe zemrat e efektivave të Forcave të Armatosura, ai do të ngelet përjetësisht i gjallë.
als_Latn als_Latn als_Latn als_Latn als_Latn als_Latn